**Прилог 3**

**Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације**

На основу закона о планирању и изградњи („Сл. гласник РС“, бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), Закон о енергетској ефикасности и рационалној употреби енергије(„Сл.гласник РС“, бр.40/2021), Правилника о посебној врсти објеката и посебној врсти радова за које није потребно прибављати акт надлежног органа, као и врсти објеката који се граде односно врсти радова који се изводе на основу решења о одобрењу за извођење радова, као и обиму и садржају и контроли техничке документације која се прилаже уз захтев и поступку који надлежни орган спроводи („Сл. гласник РС“, бр.102/20, 26/21,87/21), Правилника о садржини, начину и поступку израде и начин вршења контроле техничке документације према класи и намени објекта („Сл. гласник РС“бр. 73/19), Правилника о енергетској ефикасности зграда („Сл.гласник РС“ бр. 61/2011), Правилника о условима, садржини и начину издавања сертификата о енергетским својствима зграда („Сл. гласник РС“ бр. 69/2012, 44/2018-др. Закон и 111/2022), за потребе ефикасне реализације Програма енергетске санације потребно је да привредни субјект у понуду грађанима урачуна израду техничке документације за реализацију следећих мера енергетске ефикасности:

**1) замена спољних прозора и врата**

Замена спољних прозора и врата – за реализацију ове мере није потребно прибављати акт надлежног органа;

**2) постављања термичке изолације спољних зидова, подова на тлу и осталих делова термичког омотача према негрејаном простору**

Ова мера се реализује на основу Решења о одобрењу за извођење радова; потребна документација је елаборат енергетске ефикасности са техничким описом, предмером и предрачуном радова;

**3) постављања термичке изолације испод кровног покривача или таванице**

Ова мера се реализује на основу Решења о одобрењу за извођење радова; потребна документација је елаборат енергетске ефикасности са техничким описом, предмером и предрачуном радова;

**4) замене постојећег грејача простора на чврсто гориво (котао или пећ) ефикаснијим котлом на\_гас**

Oва мера се реализује на основу Решења о одобрењу за извођење радова; потребни услови за прикључење издати од дистрибутера гаса, уговор са дистрибутером гаса;

**5) замене постојећег грејача простора на чврсто гориво (котао или пећ) ефикаснијим котлом на биомасу**

a) Уколико се у оквиру реализације ове мере уграђује котао мање или једнаке снаге од постојећег грејача простора, није потребно прибављати акт надлежног органа;

б) Уколико се у оквиру реализације ове мере уграђује котао веће снаге од постојећег грејача простора, мера се реализује на основу Решења о одобрењу за извођење радова;

**6) уградња топлотних пумпи**

а) Уколико се у оквиру реализације ове мере уградњом топлотне пумпе замењује постојећи грејач простора и снага топлотне пумпе је мања или једнака његовој снази, није потребно прибављати акт надлежног органа;

б) Уколико се у оквиру реализације ове мере уградњом топлотне пумпе мења постојећи грејач простора и снага топлотне пумпе је већа од његове снаге, или се топлотне пумпа уграђује као нови топлотни извор, мера се реализује на основу Решења о одобрењу за извођење радова;

**7) замене постојеће или уградња нове цевне мреже, грејних тела и пратећег прибора**

а) Уколико се у оквиру реализације ове мере врши замена постојеће цевне мреже, грејних тела и пратећег прибора без повећања капацитета, није потребно прибављати акт надлежног органа.

б) Уколико се у оквиру реализације ове мере уграђује нова цевна мрежа, грејна тела и пратећи прибор, мера се реализује на основу Решења о одобрењу за извођење радова;

**8) уградња соларних колектора у инсталацију за централну припрему потрошне топле воде.**

За реализацију ове мере није потребно прибављати акт надлежног органа;

**9) Уградњa соларних панела и пратеће инсталације за производњу електричне енергије за сопствене потребе, уградњa двосмерног мерног уређаја за мерење предате и примљене електричне енергије и израдa неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем**;

За реализацију ове мере није потребно прибављати акт надлежног органа;

Да би стекао статус купца-произвођача, претходно је потребно да крајњи купац:

* Изградњу могу да врше правна лица са одговарајућом лиценцом за обављање те делатности, на основу **Општих техничких услова које мора да задовољи производни објекат.**
* Прилагоди мерно место. Прилагођење мерног места врше правна лица, које је ангажовао крајњи купац, а којипоседују одговарајуће сертификате или лиценце за обављање делатности, на основу **Општих техничких услова које мора да задовољи мерно место**.
* Закључи **Уговор о потпуном снабдевању електричном енергијом** са нето мерењем или нето обрачуном.

Крајњи купац, сопствени производни објекат прикључује на своју унутрашњу инсталацију.

**10) Израда техничке документације на нивоу идејног пројекта или пројекта за извођење у складу са мером за коју се конкурише (архитектонско-грађевински пројекат, пројекат термотехничких инсталација, пројекат електроенергетских инсталација) и/или елаборат енергетске ефикасности, технички опис и попис радова, енергетски пасош.**

За меру из тачке 10 могуће је конкурисати само заједно са неком од појединачних мера под таком 1-9 и у оквиру пакета мера, под условом да је у складу са Прилогом 3 неопходна израда техничке документације ради издавања акта којим се одобрава извођење радова

За мере које се реализују на основу Решења о одобрењу за извођење радова (мера 2,3,4, 5б, 6б и 7б, **обавезна** је израда техничке документације и енергетски пасош и то:

1. За мере 2, 3 и 5б неопходна је израда техничке документације на нивоу идејног пројекта (ИДП);
2. За мере 4, 6б и 7б неопходна је израда техничке документације на нивоу пројекта за извођење(ПЗИ).

За мере за које није неопходно Решење о одобрењу за извођење радова (мера 1, 5а, 6а, 7а, 8 и 9) могућа је израда техничке документације и/или енергетског пасоша.